b'\n_START_ARTICLE_\nTuronia-vaihe\n_START_SECTION_\nMantereiden sijainti\n_START_PARAGRAPH_\nMannerliikuntojen tutkimuksista ja muusta geologisesta ja peleontologisesta tutkimuksesta p\xc3\xa4\xc3\xa4tellen merenpinta oli korkealla. Etel\xc3\xa4-Amerikka, Afrikka, Australia ja Etel\xc3\xa4manner ovat kauden kartasta tunnistetavissa mutta eri paikoissa kuin nyt. Euroopan, L\xc3\xa4hi-id\xc3\xa4n ja Etel\xc3\xa4-Aasian kautta kulki Tethysmeri. Baltia, Suomi ja Skandinavia olivat kuivaa maata. Pohjois-Amerikan preerialla lainehti meri. Pohjois-Amerikka, Gr\xc3\xb6nlanti ja Eurooppa olivat l\xc3\xa4hell\xc3\xa4 toisiaan. It\xc3\xa4-Aasia, Kiina ja Indonesia olivat yhten\xc3\xa4ist\xc3\xa4 kuivaa maata. Keski- ja Etel\xc3\xa4-Euroopassa oli kaarimaisia saariryhmi\xc3\xa4. Mesoamerikka oli pelkk\xc3\xa4 saarikaari._NEWLINE_N\xc3\xa4in maapalloa p\xc3\xa4\xc3\xa4si kiert\xc3\xa4m\xc3\xa4\xc3\xa4n l\xc3\xa4mpimill\xc3\xa4 vesill\xc3\xa4 merivirta, joka l\xc3\xa4mmitti maapalloa. Etel\xc3\xa4-Amerikka ja Australia olivat kiinni Etel\xc3\xa4mantereessa.\n_START_SECTION_\nTuronia-vaiheen l\xc3\xa4mp\xc3\xb6huippu\n_START_PARAGRAPH_\nHeti vaiheen alussa 93,5 miljoonaa vuotta sitten koettiin Turonia-vaiheen l\xc3\xa4mp\xc3\xb6huippu _NEWLINE_KTM  . _NEWLINE_Meri l\xc3\xa4mpeni lyhyess\xc3\xa4 ajassa 10\xc2\xa0\xc2\xb0C verran Falklandinsaarten l\xc3\xa4hell\xc3\xa4 jopa 32\xc2\xa0\xc2\xb0C:seen ja j\xc3\xa4\xc3\xa4htyi sitten hitaammin. P\xc3\xa4iv\xc3\xa4ntasaajan vedet l\xc3\xa4mpeniv\xc3\xa4t 33\xc2\xa0\xc2\xb0C:seen, jopa 35\xe2\x80\x9336\xc2\xa0\xc2\xb0C:seen, kun niiden l\xc3\xa4mp\xc3\xb6tila on nyt korkeintaan 27\xe2\x80\x9329\xc2\xa0\xc2\xb0C. L\xc3\xa4hes samaan aikaan Cenomanum- ja Turonia-vaiheiden rajalla sattui valtamerien hapeton kausi eli anoksinen tapahtuma OAE2, joka kesti noin 320\xc2\xa0000 vuotta. L\xc3\xa4mp\xc3\xb6huippu oli ennen merien hapetonta kautta.'